Základná škola s materskou školou Kolačkov

ČO BY MAL VEDIEŤ BUDÚCI PRVÁK

SAMOOBSLUŽNÉ ČINNOSTI

-samostatne sa obliecť a obuť, pozapínať si gombíky

a zaviazať šnúrky na obuvi

-samostatne sa najesť, používať príbor, samostatne s

a obslúžiť na WC,

umyť si ruky, spláchnuť

-samostatne sa postarať o svoje veci, udržať si poriadok vo svojom priestore

VÝSLOVNOSŤ

-dieťa pripravené na školu má dostatočnú slovnú zásobu

-hovorí čisto, zrozumiteľne

-vie sa vyjadrovať plynulo aj v zložitejších vetách

KOGNITÍVNE (POZNÁVACIE) SCHOPNOSTI

-pozná svoje celé meno, adresu, členov rodiny

-vie počítať do 6, informačne pozná číslice do 6

-pozná základné odtiene farebného spektra (červená, zelená, modrá, žltá, oranžová, fialová, atď.)

-pozná geometrické tvary

-pozná naspamäť detskú pesničku alebo básničku

-vie utvoriť vety o situácii na obrázku

-vie sa orientovať v priestore, vie kde je „vzadu, vpredu, hore, dole, vpravo, vľavo“

-chce sa učiť, má v zásobe celý rad otázok typu: prečo?

MOTORICKÉ ZRUČNOSTI

-vie správne držať písacie potreby

-vie kresliť pevné a neroztrasené línie

-vie nakresliť postavu človeka (s hlavou, krkom, trupom, rukami, prstami, nohami, topánkami)

-vie kresliť čiary, vlnovky, osmičky, vyfarbiť obrázky, strihať, modelovať, navliekať korálky

-vie skákať, aj na jednej nohe, behať, preliezať, chytať a hádzať loptu, robiť kotrmelce

-filipínska miera

SOCIÁLNE ZRUČNOSTI

-dieťa sa nehanbí nadviazať kontakt s inými deťmi alebo dospelými

-pozná a používa prejavy slušného správania - vie sa

pozdraviť, odzdraviť, poprosiť, poďakovať, neskáče dospelému do reči, počúva pokyny učiteľa

-nerobí mu problém zostať na chvíľu bez rodiča

-vie sústredene pracovať aspoň 20 minút (ticho sedieť, počúvať, kresliť, nie pozerať TV alebo hrať hry na počítači)

-vie rozoznať hru od povinnosti

-v jeho správaní by sa nemali prejavovať zlozvyky (cmúľanie prstov, ohrýzanie nechtov, časté pokašliavanie, žmurkanie)